Source: http://dteodorescu.blogspot.ro/2014/05/
Timestamp: 2018-05-24 06:00:56+00:00

Document:
SPORT FAN CLUB: mai 2014
În Elveţia, România a învins Albania într-un meci amical de fotbal
Reprezentativa României a învins, sâmbătă, cu scorul de 1-0 (0-0), selecţionata Albaniei, într-un meci amical disputat la Yverdon-les-Bains, în Elveţia. Unicul gol al partidei a fost marcat de Raţ, în minutul 82.
La acest meci, fundaşul Cristian Manea, în vârstă de 16 ani şi 10 luni, a devenit cel mai tânăr "tricolor" din istorie. Fotbalistul echipei FC Viitorul a doborât recordul stabilit de Graţian Sepi la 15 aprilie 1928, la meciul România - Turcia, scor 4-2. Sepi avea în 1928 17 ani şi 3 luni.
La partida de la Yverdon-les-Bains au fost prezenţi şi preşedintele FRF, Răzvan Burleanu, şi fostul conducător al forului, Mircea Sandu.
România va mai juca un meci amical în Elveţia, miercuri, de la ora 21.30, cu Algeria.
* Test trecut cu brio de elevii lui Victor Piţurcă
Victor Piţurcă a declarat sâmbătă seară, după victoria din meciul amical cu Albania, că elevii săi au trecut cu brio acest test şi speră ca şi miercuri să facă o figură frumoasă, la partida cu Algeria.
"Portarul Berisha a apărat extrarodinar. Până la urmă e important că am câştigat. Au debutat jucători foarte tineri, Cristi Manea a făcut un joc excelent la vârsta asta. Am trecut cu brio acest test, sper ca şi miercuri să facem o figură frumoasă, să câştigăm şi contra Algeriei, cu toate că Algeria este la alt nivel. Însă şi noi am făcut un salt calitativ bun şi putem învinge orice echipă în momentul ăsta. Am avut momente foarte bune şi asta îmi dă speranţe că putem juca şi mai bine decât în seara asta", a spus Piţurcă. (Surse: Mediafax şi Prosport)
Publicat de Dan Teodorescu la 22:49 Niciun comentariu:
Contestaţii mai puţin morale la Campionatele Naţionale de taekwondo pentru copii şi cadeţi !
În zilele de 31 mai şi 1 iunie 2014, Sala Sporturilor Elisabeta Lipă din Botoşani găzduieşte Campionatele Naţionale de taekwondo WTF pentru copii şi cadeţi.
Clubul Sportiv Eagles Taekwondo Iaşi (antrenor: Narcis Şerban) a participat cu 7 mici sportivi în competiţia copiilor, ei fiind Rafaell Ursu, Mattia Chiriac, Andrei Paraschiv, Hamudi Saleh, Justin Benţa, Răzvan Filip şi Tudor Mihalache.
Doi dintre cei enumeraţi anterior au cucerit medalii de argint, ei fiind Răzvan Filip (cat. -30 kg) şi Mattia Chiriac (cat. +65 kg).
Din păcate, un alt sportiv de la clubul ieşean, Tudor Mihalache (7 ani, cat. -25 kg) a fost şi el foarte aproape de o medalie, după două victorii el fiind calificat în semifinale, având astfel asigurată medalia de bronz.
În sferturile de finală ale categoriei -25 kg, după prelungiri (după 2 reprize scorul era 6-6), Tudor Mihalache a fost declarat învingător în faţa lui Alexandru Nechita, de la clubul DAS-TKD Iaşi (antrenor: Răzvan Nedelcu, care este şi antrenor federal al echipelor naţionale de copii şi cadeţi).
Numai că, Tudor Mihalache a fost până la urmă oprit să lupte în semifinalele categoriei, în urma unei contestaţii făcute de antrenorul adversarului său din sferturi, care a primit aviz favorabil din partea comisiei de specialitate care a funcţionat la competiţia de la Botoşani.
“La circa două ore după desfăşurarea meciului din sferturile de finală şi cu câteva clipe înainte ca fiul meu să lupte în semifinale pentru o calificare în finala categoriei, am fost anunţaţi că Alexandru Nechita a câştigat în sferturi în faţa lui Tudor Mihalache, decizia celor trei arbitri fiind inversată în urma unei contestaţii făcute de antrenorul federal Răzvan Nedelcu. Vă pot spune clar că acest lucru l-a afectat serios pe copilul meu, căruia i-a trebuit mult timp să-şi revină !”, ne-a declarat în direct din Botoşani, domnul Lucian Mihalache, tatăl micului sportiv Tudor Mihalache, care a mai menţionat: “Inclusiv preşedintele federaţiei, Constantin Apostol, a spus că inversarea deciziei nu a fost morală, dar e totuşi regulamentară ! Nu ştiu cât este ea de regulamentară, după părerea mea s-a depăşit timpul de depunere a ei, dar ştiu sigur că astfel de lucruri nu se practică în mod normal împotriva unui copil de 7 ani, care doreşte să facă performanţă, dar primeşte o lovitură dură sub centură, încă de la o vârstă fragedă, care îi poate afecta serios viitoarea carieră în domeniul sportiv !”.
Publicat de Dan Teodorescu la 22:35 Niciun comentariu:
Derby fotbalistic cu patru goluri în Giuleşti: Rapid Bucureşti-CSMS Iaşi 2-2 !
Marius Lăcătuş (Sursa foto: CSMS Iaşi)
Etapa a IX-a din cadrul turneul play-off al Ligii a II-a de fotbal a programat sâmbătă după-amiază marele derby dintre Rapid Bucureşti şi CSMS Iaşi, un meci de referinţă pentru Seria I şi pentru cele două echipe dornice să revină în prima ligă.
La finalul disputei găzduite de stadionul Valentin Stănescu din Giuleşti, scorul a fost de 2-2 (1-0), după ce moldovenii au condus cu 2-1 până în ultimul minut al timpului regulamentar de joc. Cu cinci minute înainte de finalul disputei, ex-ieşeanul Daniel Pancu a intrat în echipa giuleşteană şi a contribuit la faza de gol în care Alex Coman a adus egalarea pentru Rapid şi a aprins scânteia marei fieste din incinta arenei din Capitală. Dacă în anii din urmă, ieşenii trimiteau pe Rapid în liga a doua, după 1-0 în Dealul Copoului (gol Simionaş), putem spune că în meciul din această după-amiază, ieşenii au „promovat” Rapidul în Liga I, asta dacă formaţia din Giuleşti va primit totuşi licenţa de la TAS, în perioada următoare ! Golurile de astăzi au fost reuşite de Alex Coman (min. 35 şi 90), respectiv Olah (min. 76) şi Onofraş (min. 81). Ieşenii au mai ratat ocazii de gol la poarta lui Drăghia, prin Bosoi (min. 9), Herghelegiu (min. 26 şi 38), Onofraş (min. 58 şi 68). Giuleştenii au avut şi ei câteva ocazii de gol la poarta oaspeţilor, ratate de Daniel Niculae (min. 19) şi Călin (min. 87).
De remarcat că în min. 47, arbitrul Adrian Comănescu (Râmnicu Vâlcea) a indicat penalty în favoarea ieşenilor, la semnalizarea tuşierului, dar tot el a revenit asupra deciziei, după protestele gazdelor !
- Rapid Bucureşti: Drăghia - I. Voicu, D. Lung, Al. Iacob (Pancu min. 85), N. Vasile - V. Negru, Ct. Păun - Al. Coman, Selagea (Istrate min. 88), Fl. Călin - D. Niculae. Antrenor: Viorel Moldovan.
- CSMS Iaşi: A. Bălan - Radovic, Fl. Plămadă, Ov. Mihalache, Vladu - Olah, Al. Creţu – Bosoi (Onofraş min. 46), M. Dedu (L. Dobre min. 65), Liviu Mihai – Herghelegiu (Călugăru min. 79).
Celelalte rezultate din etapa a IX-a a eşalonului secund au fost:
- Play-off: ACS Berceni - SC Bacău 1-3, FC Clinceni - CSM Unirea Slobozia 3-1.
În turneul play-off, clasamentul la zi arată astfel:
1. CSMS Iaşi 19 10 5 4 32-17 35 (+8)
2. Rapid Bucureşti 19 9 7 3 25-17 34 (+4)
3. Unirea Slobozia 19 10 2 7 22-20 32 (+5)
4. FC Clinceni 19 9 4 6 29-22 31 (+1)
5. ACS Berceni 19 3 5 11 22-38 14 (-16)
6. SC Bacău 19 3 3 13 18-33 12 (-15)
Sâmbătă, 7 iunie, de la ora 11.00, în ultima rundă a sezonului în play-off se vor juca meciurile: SC Bacău - FC Clinceni, CSM Unirea Slobozia - Rapid Bucureşti şi CSMS Iaşi - ACS Berceni.
Din punct de vedere sportiv, CSMS Iaşi şi Rapid Bucureşti sunt promovate în prima ligă. Dacă Rapid nu va primi licenţa nici de la TAS, va promova FC Clinceni, deoarece Unirea Slobozia nu şi-a depus cererea de licenţiere, cum nu au făcut-o nici ACS Berceni şi SC Bacău.
- Play-out: Dunărea Galaţi - Farul Constanţa 4-1, Unirea Tărlungeni - Gloria Buzău 3-3, CF Brăila - Rapid CFR Suceava 5-2 (într-un meci arbitrat de bucureşteanul Dragoş Istrate, gazdele au avut patru penalty-uri, trei fiind transformate, iar oaspeţii au avut trei jucători eliminaţi !!!).
- Play-off: CSM Râmnicu Vâlcea - FC Olt Slatina 2-1, Metalul Reşiţa – CS Universitatea Craiova 1-1, iar meciul ASA Târgu Mureş - Gloria Bistriţa va debuta la ora 20.00.
- Play-out: FC Bihor Oradea - CS Mioveni 0-1, meciul UTA Arad - Olimpia Satu Mare (0-3) a fost neprogramat, iar Minerul Motru a stat.
Publicat de Dan Teodorescu la 19:36 Niciun comentariu:
Medicinistul ieşean Matei Lupaşcu, locul 2 la Crosul universitar de la Craiova
În dimineaţa zilei de 31 mai, la Craiova a avut loc crosul universitar “Fuga la ştafeta!”, evenimentul sportiv fiind organizat de Asociaţia “Student Sport”. Pe distanţa de 2.400 metri, sportivii din ţară au alergat cu multă ambiţie pentru a ocupa un loc pe podium, dar pentru a face în primul rând mişcare, într-o atmosferă specifică studenţiei.
După cum ne-a declarat de la faţa locului prof. Bogdan Anton, cadru universitar la UMF Iaşi, alergătorul Matei Lupaşcu a ocupat locul 2 la crosul universitar oltean, el fiind student în anul V în cadrul Facultăţii de Medicină Dentară de la Universitatea de Medicină şi Farmacie “Grigore T. Popa” din Iaşi.
La masculin, pe prima treaptă a podiumului s-a clasat performerul Cezar Bobolicioiu, student la FEFS Craiova, cu multe performanţe sportive la nivel naţional şi internaţional. Pe locul 3 s-a clasat Octavian Iureş.
În crosul feminin, podiumul a fost următorul: 1. Laura Popescu; 2. Ionela Preda; 3. Dora Mustăţea (care practică boxul).
La finalul competiţiei, profesorul ieşean Bogdan Anton ne-a declarat: “Mulţumim organizatorilor pentru invitaţie, iar noi, cei de la UMF Iaşi, am venit decişi să ocupăm un loc pe podium şi am şi reuşit acest lucru. Dar am venit să facem şi mişcare, un lucru foarte bun pentru sănătatea noastră, a tuturor, am venit să facem mişcare şi pentru a ne despărţi măcar câteva ore de calculatoare şi de tablete !”.
Să mai remarcăm şi faptul că, binecunoscuta campioană la spadă a României, Ana Maria Brânză, a alergat astăzi alături de cei 76 de studenţi din Craiova şi nu numai, în Parcul "Nicolae Romanescu" din Bănie, în cadrul crosului universitar "Fuga la ştafetă". În afară de concurs, la cursă au participat şi membrii “Craiova Runnig Club”, aceştia trecând linia de sosire ţinându-se de mână !
Eveniment caritabil ieşean organizat de Asociaţia „Trăieşte cu Inima”
Sâmbătă, pe 7 iunie 2014, de la ora 10.30, în sala de spectacole a Colegiului Naţional de Artă “Octav Băncilă” din Iaşi, Asociaţia "Trăieşte cu Inima" (preşedinte: Lăcrămioara Ioniţă) organizează evenimentul caritabil “Speranţă pentru mâine”, sub forma unui spectacol de muzică, dans, poezie şi teatru. După cum ne-a menţionat doamna Lăcrămioara Ioniţă, evenimentul caritabil este organizat pentru două cazuri speciale:
1. Maria-Alexandrina are 6 ani şi jumătate şi nu a mers niciodată. Ea are nevoie de un scaun special cu care să o plimbe mama sa, pentru a vedea lumea. Copilul suferă de paralizie cerebrală, tetraplegie spastică, microcefalie secundară.
2. Raluca-Elena şi Andrei-Emilian sunt doi tineri foarte talentaţi, tineri dansatori sportivi talentaţi care vor să cucerească lumea. Ei vor merge la un concurs internaţional în Germania (un mare Open), dar au nevoie de susţinere financiară.
Palmaresul lor este foarte bogat :
Campionatul Naţional de dans sportiv - 2012 - locul I; Cupa Reflex - 2010, 2011, 2012 - locul I; Cupa Adams - Bacău - locul I; Cupa Happy Dance - Buzău - locul I; Festivalul Naţional de Dans Sportiv - Suceava - locul I; Transilvania Grand Prix - Braşov - 2011, 2012 - locul I; Walter Dance Festival - Bucureşti - locul I; Concurs de dans sportiv în Ucraina - locul III ş.a.m.d.
Evenimentul caritabil organizat de Asociaţia ieşeană Trăieşte cu Inima are parteneri importanţi, precum Colegiul Naţional de Artă “Octav Băncilă” Iaşi, Şcoala Gimnazială “Titu Maiorescu” Iaşi, Asociaţia Pro-Activ Iaşi, Asociaţia “Generaţia Viitoare” Iaşi, Clubul de Dans Sportiv Nikons Iaşi, Şcoala Gimnazială “Alexandru cel Bun” Iaşi, Flarom Advertising SRL, Vox Medi-medici rezidenţi ai Institutului de Boli Cardiovasculare Iaşi.
Pentru detalii suplimentare, doamna preşedintă Lăcrămioara Ioniţă poate fi contactată cu ajutorul adresei de email traiestecuinima@yahoo.com. Publicaţia "SPORT FAN CLUB-Dan Teodorescu" este partenerul media al acestui eveniment caritabil.
Rapid-CSMS, în direct pe TVR !
Etapa a IX-a, penultima a turneului play-off din Liga a II-a de fotbal programează sâmbătă, de la ora 16.00, în direct pe TVR 1, marele derby al Seriei I, Rapid Bucureşti-CSMS Iaşi.
Meciul din Giuleşti este extrem de important pentru gazdele rapidiste, care speră ca TAS să le acorde licenţa pentru Liga I şi astfel, împreună cu ieşenii să reuşească promovarea pe prima scenă a fotbalului românesc.
"Chiar dacă suntem deja promovaţi, noi vom aborda jocul din Giuleşti la victorie, aşa cum am făcut în fiecare meci", a spus Florin Prunea, preşedintele executiv al grupării din Dealul Copoului. Din păcare pentru formaţia ieşeană, antrenată de Marius Lăcătuş, ea va avea în continuare trei absenţe de marcă, deoarece portarul Caparco, fundaşul Ţigănaşu şi atacantul Pălimaru sunt accidentaţi.
Meciul de astăzi, de pe stadionul Valentin Stănescu din Capitală va fi arbitrat de brigada Comănescu Adrian (Râmnicu Vâlcea) - Nagy Miclos Istvan (Cluj) şi Ghinguleac Adrian Radu (Bucureşti). Ca rezervă va figura Botescu Dan Grigore (Bucureşti), observatorii jocului din Giuleşti fiind Basarab Mihai (Slobozia) şi Vidan Adrian (Bucureşti).
Celelalte partide din etapa a IX-a a eşalonului secund sunt următoarele:
- Play-off (ora 11.00): ACS Berceni - SC Bacău, FC Clinceni - CSM Unirea Slobozia.
- Play-out (ora 11.00): Dunărea Galaţi - Farul Constanţa, Unirea Tărlungeni - Gloria Buzău, CF Brăila - Rapid CFR Suceava.
- Play-off: CSM Râmnicu Vâlcea - FC Olt Slatina (ora 11.00), Metalul Reşiţa – CS Universitatea Craiova (ora 11.00), ASA Târgu Mureş - Gloria Bistriţa (ora 20.00).
- Play-out (ora 11.00): FC Bihor Oradea - CS Mioveni, iar meciul UTA Arad - Olimpia Satu Mare este neprogramat şi Minerul Motru va sta.
* Kosarom Paşcani nu iartă pe nimeni !
Etapa a IX-a din Liga a III-a de fotbal a programat vineri partide importante în turneul play-off din Seria I, acolo unde, pe teren propriu, Kosarom Paşcani a învins cu scorul de 3-0 (1-0) formaţia Petrotub Roman, oaspeţii primind o lovitură grea în lupta pentru promovarea în eşalonul secund ! Pentru gazdele păşcănene au marcat Viorică (min. 45), Nemţeanu (min. 46) şi Nuţescu (min. 88).
- Cetatea Târgu Neamţ - Bucovina Pojorâta 0-1 (0-0)
A marcat: Buhăceanu (‘79).
Partida Ştiinţa Miroslava - FCM Dorohoi se dispută sâmbătă, 31 mai, de la ora 18:00, sub arbitrajul lui Adrian Ionel Vizireanu, din Buzău.
- Aerostar Bacău - CSM Moineşti 2-0 (1-0)
A marcat: Gh. Patriche (‘31, ‘72)
- Sporting Suceava - Ceahlăul II Piatra Neamţ 2-3
Au marcat: Amariei, Luţac / Plăcintă (2 goluri), Martin.
A stat Bucovina Rădăuţi.
* Fotbal feminin în Dealul Copoului
Turneul play-out (locurile 5-8) din Superliga de fotbal feminin din România a ajuns la penultima etapă, cea cu numărul 5. Duminică, 1 iunie, de la ora 11.00, sunt programate meciurile CS Navobi Iaşi - CS Independenţa Baia Mare şi FC Brazi - AFC FAIR PLAY Bucureşti. Echipa ieşeană este favorita partidei din Dealul Copoului, unde întâlneşte o formaţie deja retrogradată, dar gruparea patronată de Adrian Ambrosie este şi ea în pericol de retrogradare, dacă nu obţine victoria în ultima rundă, în deplasarea din Capitală. Meciul de mâine, de pe terenul sintetic din Copou va fi arbitrat de brigada Baban Vlad - Patrichi Ştefan şi Aniţoaei Petronela, toţi din Iaşi.
Karateka de la CS Enpi Iaşi au luat cu asalt „Europenele” de pe malurile Dunării
Calendarul competiţional pe 2014 emis de Federaţia Europeană de Karate Tradiţional ne aduce în prim plan cea de-a XXII-a ediţie a CAMPIONATULUI EUROPEAN de KARATE TRADIŢIONAL pentru Copii, Cadeţi, Juniori, Tineret şi Seniori, eveniment ce se va desfăşura la Galaţi, în România, în perioada 29 mai-1 iunie.
Sportivii de la CS Enpi Iaşi şi-au demonstrat talentul la numeroasele competiţii din acest an şi ca urmare a acestui aspect ei au fost selecţionaţi în lotul naţional al României şi participă în aceste zile la evenimentul de anvergură de pe malurile Dunării, unde sunt prezenţi circa 600 de sportivi din 23 de ţări.
CS ENPI Iaşi se prezintă la Europenele de la Galaţi cu sportivii: DUMITRAŞ IULIAN (la seniori), LUPESCU ALEXANDRU, PINTILIE ANDREI, TRUPINA IONUŢ, CIUBOTARIU AUREL şi POSTOLACHE OCTAVIAN (la juniori), iar la categoria copii I este prezentă BALAUR BIANCA.
“Pe această cale ţinem să mulţumim sponsorilor clubului nostru, SC INDEPENDENT GUARD SECURITY CO SRL IAŞI, Primăriei oraşului Târgu Frumos, iar nu în ultimul rând părinţilor care au făcut posibilă această deplasare la Europenele de la Galaţi”, ne-au declarat la unison instructorul Irina Pascaru (2 DAN) şi preşedintele grupării moldave Constantin Adăscăliţei (4 DAN).
Să mai menţionăm că, la competiţia europeană de la Galaţi, sunt prezenţi şi alţi doi sportivi de la CS OLYMPIC IAŞI, ei fiind LUCA ALEXANDRU şi RUSU LIVIU (la tineret), antrenaţi de LUCA PETRONEL (2 DAN).
Publicat de Dan Teodorescu la 06:55 Niciun comentariu:
Ieşeanul Eduard Mattes expune caricatură la Festivalul Internaţional de Film Etnografic - Zlatna 2014
Mai este o săptămână până la cea de-a doua ediţie a Festivalului Internaţional de Film Etnografic (FIFE) Zlatna. În perioada 6-8 iunie 2014, peste 50 de filme, atât din România, dar şi din ţări precum Japonia, Croaţia, Irlanda, Bulgaria sau Africa de Sud intră în competiţie pentru a câştiga simpatia juraţilor şi unul din premiile puse la bătaie de organizatori. În acest an juriul este alcătuit din Dorel Vişan (preşedinte), Sebastian Papaiani, Marian Stere, Cristi Toporan, Horia Barna, Florin Toader, Ioan Fulea. În cadrul evenimentului, caricaturistul israelian de origine română Eduard Mattes, născut la Iaşi în 1956, va avea o expoziţie personală. A doua ediţie a festivalului va fi prezentată de celebra cântăreaţă de muzică uşoară Corina Chiriac.
În cadrul celei de-a II-a ediţii FIFE Zlatna vor fi acordate următoarele premii: Premiul juriului, Premiul publicului, Cea mai bună imagine a unui film românesc, Cea mai bună imagine a unui film străin, Cea mai bună coloană sonoră a unui film românesc, Cea mai bună coloană sonoră a unui film străin, Cea mai bună regie a unui film românesc, Cea mai bună regie a unui film străin, Cel mai bun montaj de film.
Din programul pregătit de organizatori nu lipsesc artiştii şi ansamblurilor folclorice care vor susţine recitaluri.
Pe scena FIFE Zlatna 2014 vor urca: Orchestra Casei de Cultură „Horea Popescu” Zlatna, condusă de Nică Porcar, Căluşarii de la Valea Mică, Căluşarii de la Trâmpoiele, Ansamblul de dansuri „Ampellum” al Casei de Cultură „Horea Popescu” Zlatna, Ansamblul de dansuri „Mugurelu’” din Feneş, Copiii de la grădiniţa „Peştişorul de Aur” din Zlatna, Ansamblul folcloric din Ocna Mureş.
Soliştii de muzică populară care vor cânta pentru publicul prezent sunt Marinela Baba, Felicia Bălşan, Ovidiu Bibolar, Ionel Brătean, Ioana Clonţa-Palcău, Mihaela Gherman, Roxana Hendrea, Delia Irimie, Aurelian Plăcintă, Paştiu Scrobote şi Mircea Tîrziu.
În cele trei zile de festival, vor fi şi recitaluri speciale de muzică populară. Vineri, 6 iunie va fi un recital special susţinut de Mariana Deac, sâmbătă, 7 iunie, de Sava Negrean Brudaşcu şi în ultima zi a festivalului va urca pe scenă Ionuţ Fulea.
Organizatorii susţin că va fi un eveniment cultural de anvergură, menit să arate, deopotrivă, iubitorilor artei, dar şi admiratorilor tradiţiilor, că Zlatna s-a transformat într-un nou centru cultural şi turistic al României.
FIFE îşi propune să continue propagarea culturii şi tradiţiilor naţionale, prin intermediul promovării tinerilor artişti. Singurul festival etnografic de film din Romania sprijină formarea şi educarea cineaştilor independenţi, are rolul de a descoperi noi talente şi promovează schimbul de valori culturale cu alte ţări.
* Despre membrii juriului de la Zlatna
- Dorel Vişan, preşedintele juriului Festivalului Internaţional de Film Etnografic (FIFE) Zlatna, ediţia a II-a. Născut în Tăuşeni, judeţul Cluj, marele actor a interpretat peste 40 de roluri în teatru, de la Molière la Shakespeare, de la Marivaux la Büchner, iar în film a avut peste 60 de roluri, în cea mai variată gamă.
- Sebastian Papaiani este o figură marcantă a teatrului şi filmului românesc. Născut în Piteşti, a absolvit Institutul de Artă Teatrală şi Cinematografică, promoţia 1960, iar în 1963, debutează în filmul „Un surâs în plină vară”, unde se face remarcat atât de critici, cât şi de public. Filmează an de an, atât în drame, cât şi în comedii şi rămâne pentru totdeauna de neegalat în memoria cinefililor în rolurile: Gogu a lu’ Pupăză – Nea Marin Miliardar, Plutonier Căpşună – BD…, Alecu – Astă seară dansăm în familie, Păcală, Pompei – Toamna bobocilor şi, mai ales, Ieremia – Toate pânzele sus.
- Marian Stere este specialist pentru muzica de film. S debutat în vremea copilăriei sale, în anul 1976, la Televiziunea Română, într-o emisiune realizată de mult regretatul Alexandru Bocăneţ. De atunci, s-a lăsat cucerit de arta spectacolului şi a continuat drumul către muzică şi cuvintele bun simţ şi de bun gust. Este redactorul Radio România Internaţional.
- Horia Barna, cunoscut jurnalist, profesor şi traducător, este reprezentantul ICR Bucureşti. A absolvit Facultatea de Limba şi literatura română a Universităţii din Bucureşti, cu a doua specializare pe limba spaniolă. Ca jurnalist, acesta a lucrat la Tineretul Liber, Evenimentul Zilei, Radio Total, Grupul Nord-Est Media Net, Agerpres, iar ca traducător a publicat mai ales traduceri de literatură din spaniolă.
- Florin Toader este conferenţiar universitar în cadrul Universităţii Hyperion din Bucureşti, la catedra Imagine de Film şi Televiziune – Facultatea de Arte. Pasionat de film şi artă, în general, Florin Toader a lucrat ca director de imagine pentru mai multe filme de lung metraj sau scurtmetraje. Este doctor în arte.
- Cristi Toporan, regizor, este un tânăr ale căror pelicule au fost apreciate de către specialiştii în cinematografia românească. La prima ediţie a FIFE Zlatna, din anul 2013, Cristi Toporan a fost distins cu premiul pentru Cea mai bună regie a unui film românesc “Pâinea la ţest”. Membru al Uniunii Cineaştilor din România, Toporan este şi regizorul artistic al postului de televiziune Digi 24.
- Ioan Fulea, unul dintre cei mai apreciaţi interpreţi de muzică populară din Ardeal, este reprezentantul autorităţilor locale în juriul FIFE Zlatna. Născut în localitatea Sebeş, din judeţul Alba, Ioan Fulea este o personalitate complexă: inginer metalurg, dar şi rapsod al Ardealului recunoscut ca fiind un „ambasador de suflet al României”.
* Edi Mattes, printre vedetele festivalului
Mulţi dintre actorii scenei române vor avea o surpriză plăcută când îşi vor vedea la Zlatna portretele realizate în stilul unic al caricaturistului Eduard Mattes. Născut la Iaşi, în 1956, Edi Mattes este absolvent al Institutului de Arhitectură „Ion Mincu” din Bucureşti, dar şi al Şcolii Populare de Artă din Iaşi. Împreună cu familia, Eduard Mattes a emigrat în Israel în 1985, iar acum locuieşte în Haifa, Israel.
În prezent, el este membru al mai multor asociaţii de caricaturişti atât din România, cât şi din Israel, având lucrări expuse în mai multe ţări. (Sursa: www.Alba24.ro)
* La Bucureşti, Zlatna, poate şi la Iaşi !
Sosit de puţin timp în România, la Bucureşti, Edi Mattes va ajunge în zilele următoare la Zlatna. Din cauza programului încărcat, este posibil ca Edi să nu ajungă şi la Iaşi, oraşul său de suflet, dar decizia va fi luată în ultimul moment. “Sunt presat de timp, nu ştiu dacă voi ajunge acum şi la Iaşi, după închiderea festivalului. Oricum, gândul şi inima mea rămân la Iaşi, acolo unde în fiecare an se organizează şi Memorialul Iosif Mattes la box, în memoria tatălui meu şi unde am expus de multe ori pe simezele locale”, ne-a spus telefonic Eduard Mattes, revenit de câteva ore în ţara sa natală. El va fi însoţit în periplul său prin România pe prietenul Cristi Topan, un recunoscut caricaturist din Bucureşti, care este preşedintele Uniunii Caricaturiştilor din România. (A consemnat: DAN TEODORESCU)
Publicat de Dan Teodorescu la 17:52 Niciun comentariu:
Clubul de Dans Sportiv Nikons Iaşi, invitat la evenimente locale de amploare !
Chiar dacă tinerii din cadrul Clubului de Dans Sportiv Nikons Iaşi sunt în plină perioadă de testări, teze şi evaluări şcolare, ei ţin pasul şi cu evenimentele la care sunt invitaţi de diverse asociaţii locale şi nu numai.
După cum ne relata preşedinta grupării sportive ieşene, prof. Mariana-Constantina Niculiţă, Nikons a participat în ultima perioadă la multe evenimente pe plan local, astfel:
- Palas Mall (16-18 mai 2014): Tattoo Fest Iaşi, acţiune organizată de Asociaţia Tattoo Moldova şi Castor Club Iaşi. Au fost la această manifestare demonstraţii de dans sportiv, standard şi latino, în fiecare zi, cu Bogdan Albu-Talancă şi Andreea Bunduc, Cosmin Dorneanu şi Lorena Păduraru, Gabriel Olariu si Lisa Lupu.
- Complexul Bellaria (26-28 mai): Miss şi Mister Kids, manifestare organizată de Asociaţia Kids Heaven, din Iaşi.
La acest eveniment, membrii clubului Nikons au fost cooptaţi în juriul de concurs, dar au participat şi cu sportivi în competiţie. Au mai fost demonstraţii de dans cu tinerii sportivi de la Nikons Iaşi, precum Cezara Samoilă şi Flavius Văcaru, Emilia Albu şi Bogdan Haman, Cosmin Dorneanu şi Lorena Păduraru.
De menţionat că vineri dimineaţă, pe 30 mai, CDS Nikons Iaşi a fost invitat la o înregistrare la Prima TV Iaşi, de către doamna consilier Magdalena Lupu, emisiunea urmând a fi difuzată duminică, pe 1 iunie 2014, exact de Ziua Copilului.
În perioada următoare, CDS Nikons Iaşi va fi prezent la alte manifestări în municipiul Iaşi, după cum urmează:
- Palas Mall (13-15 iunie): participare la evenimentul Adventure Hobby & Leisure - târg de oferte, organizat de Fundaţia Română pentru Inteligenţa Afacerii – Iaşi.
- Grand Hotel Traian (20 iunie, ora 17.00): participare la spectacolul organizat de publicaţia SPORT FAN CLUB – Dan Teodorescu, cu ocazia aniversării a 45 de ani de la absolvirea Colegiului Naţional Iaşi (fostul Liceu nr. 1 Mihail Sadoveanu) a promoţiei din 1969. Alături de performerii de la CDS Nikons Iaşi, se vor afla dansatori sportivi Cătălin şi Corina Samson (frate şi soră, de la CS Katiusa Iaşi), talentatele gimnaste de la CSŞ Anghel Saligny Iaşi (antrenor coordonator Constantin Radu), interpreţii de muzică uşoară de la Palatul Copiilor Iaşi (prof. Gabriela Nechita), dansatorii de la Liceul de Artă Octav Băncilă Iaşi (prof. Rodica Fălişteanu), micii artişti din cadrul Asociaţiei Trăieşte cu Inima (preşedinte: Lăcrămioara Ioniţă), renumitul actor Petru Ciubotaru, fost elev la “Sadoveanu” în anii din urmă şi care a primit premiul UNITER 2014 pentru întreaga carieră, dar poate şi Andrei Cerbu, recent laureat cu premiul al III-lea în cadrul emisiunii “Românii au talent”, de la Pro TV !
Publicat de Dan Teodorescu la 16:46 Niciun comentariu:
Programul Cupei Mondiale de fotbal din Brazilia-2014
În acest an, ediţia a 20-a a Cupei Mondiale de fotbal va avea loc în Brazilia, în perioada 12 iunie- 13 iulie 2014. Este a doua oară când Brazilia găzduieşte competiţia, după ediţia din 1950.
Brazilia este a a cincea ţară care găzduieşte pentru a doua oară Cupa Mondială de fotbal, după Mexic, Italia, Franţa şi Germania. În 2014, în Brazilia, 32 de echipe naţionale vor lupta pentru marele trofeu, dar, din păcate, România nu va fi prezentă nici de data aceasta la turneul final. Meciul de debut se va disputa la Sao Paulo, acolo unde Brazilia va întâlni Croaţia, în grupa A. Finala mare va avea loc la Rio de Janeiro, acolo unde Brazilia speră să ajungă şi să dispute ultimul meci al competiţiei, cu trofeul pe masă !
Programul complet al Cupei Mondiale din Brazilia-2014 se prezintă astfel:
- Grupa A: Brazilia, Croaţia, Mexic, Camerun:
12 iunie, ora 23.00 (ora României), Sao Paulo: Brazilia – Croaţia
13 iunie, ora 19.00, Natal: Mexic – Camerun
17 iunie, ora 22.00, Fortaleza: Brazilia – Mexic
19 iunie, ora 01.00, Manaus: Camerun – Croaţia
23 iunie, ora 23.00, Recife: Croaţia – Mexic
23 iunie, ora 23.00, Brasilia: Camerun – Brazilia
- Grupa B: Spania, Olanda, Chile, Australia:
13 iunie, ora 22.00, Salvador: Spania – Olanda
14 iunie, ora 01.00, Cuiaba: Chile – Australia
18 iunie, ora 19.00, Porto Alegre: Australia – Olanda
18 iunie, ora 22.00, Rio de Janeiro: Spania – Chile
23 iunie, ora 19.00, Curitiba: Australia – Spania
23 iunie, ora 19.00, Sao Paulo: Olanda – Chile
- Grupa C: Columbia, Grecia, Coasta de Fildeş, Japonia:
14 iunie, ora 19.00, Belo Horizonte: Columbia – Grecia
15 iunie, ora 04.00, Recife: Coasta de Fildeş – Japonia
19 iunie, ora 19.00, Brasilia: Columbia – Coasta de Fildeş
20 iunie, ora 01.00, Natal: Japonia – Grecia
24 iunie, ora 23.00, Cuiaba: Japonia – Columbia
24 iunie, ora 23.00, Fortaleza: Grecia – Coasta de Fildeş
- Grupa D: Uruguay, Costa Rica, Anglia, Italia:
14 iunie, ora 22.00, Fortaleza: Uruguay – Costa Rica
15 iunie, ora 01.00, Manaus: Anglia – Italia
19 iunie, ora 22.00, Sao Paulo: Uruguay – Anglia
20 iunie, ora 19.00, Recife: Italia – Costa Rica
24 iunie, ora 19.00, Natal: Italia – Uruguay
24 iunie, ora 19.00, Belo Horizonte: Costa Rica – Anglia
- Grupa E: Elveţia, Ecuador, Franţa, Honduras:
15 iunie, ora 19.00, Brasilia: Elveţia – Ecuador
15 iunie, ora 22.00, Porto Alegre: Franţa – Honduras
20 iunie, ora 22.00, Salvador: Elveţia – Franţa
21 iunie, ora 01.00, Curitiba: Honduras – Ecuador
25 iunie, ora 23.00, Manaus: Honduras – Elveţia
25 iunie, ora 23.00, Rio de Janeiro: Ecuador – Franţa
- Grupa F: Argentina, Bosnia-Herţegovina, Iran, Nigeria:
16 iunie, ora 01.00, Rio de Janeiro: Argentina – Bosnia- Herţegovina
16 iunie, ora 22.00, Curitiba: Iran – Nigeria
21 iunie, ora 19.00, Belo Horizonte: Argentina – Iran
22 iunie, ora 01.00, Cuiaba: Nigeria – Bosnia-Herţegovina
25 iunie, ora 19.00, Porto Alegre: Nigeria – Argentina
25 iunie, ora 19.00, Salvador: Bosnia-Herţegovina – Iran
- Grupa G: Germania, Portugalia, Ghana, SUA:
16 iunie, ora 19.00, Salvador: Germania – Portugalia
17 iunie, ora 01.00, Natal: Ghana – SUA
21 iunie, ora 22.00, Fortaleza: Germania – Ghana
23 iunie, ora 01.00, Manaus: SUA – Portugalia
26 iunie, ora 19.00, Recife: SUA – Germania
26 iunie, ora 19.00, Brasilia: Portugalia – Ghana
- Grupa H: Belgia, Algeria, Rusia, Coreea de Sud:
17 iunie, ora 19.00, Belo Horizonte: Belgia – Algeria
18 iunie, ora 01.00, Cuiaba: Rusia – Coreea de Sud
22 iunie, ora 19.00, Rio de Janeiro: Belgia – Rusia
22 iunie, ora 22.00, Porto Alegre: Coreea de Sud – Algeria
26 iunie, ora 23.00, Sao Paulo: Coreea de Sud – Belgia
26 iunie, ora 23.00, Curitiba: Algeria – Rusia
- Programul optimilor de finală:
1) 28 iunie, ora 19.00, Belo Horizonte: 1A – 2B
2) 28 iunie, ora 23.00, Rio de Janeiro: 1C – 2D
3) 29 iunie, ora 19.00, Fortaleza: 1B – 2A
4) 29 iunie, ora 23.00, Recife: 1D – 2C
5) 30 iunie, ora 19.00, Brasilia: 1E – 2F
6) 30 iunie, ora 23.00, Porto Alegre: 1G – 2H
7) 1 iulie, ora 19.00, Sao Paulo: 1F – 2E
8) 1 iulie, ora 23.00, Salvador: 1H – 2G
- Programul sferturilor de finală:
1) 4 iulie, ora 19.00, Rio de Janeiro: meci 5 din optimi – meci 6 din optimi (1E sau 2F – 1G sau 2H)
2) 4 iulie, ora 23.00, Fortaleza: meci 1 – meci 2 (1A sau 2B – 1C sau 2D);
3) 5 iulie, ora 19.00, Brasilia: meci 3 – meci 4 (1B sau 2A – 1D sau 2C)
4) 5 iulie, ora 23.00, Salvador: meci 7 – meci 8 (1F sau 2E – 1H sau 2G)
- Programul semifinalelor:
1) 8 iulie, ora 23.00, Belo Horizonte: câştigătoare sfert 1 – câştigătoare sfert 2
2) 9 iulie, ora 23.00, Sao Paulo: câştigătoare sfert 3 – câştigătoare sfert 4
- Programul finalelor:
Finala mică (locurile 3-4): 12 iulie, ora 23.00, Brasilia: învinsă semifinala 1 – învinsă semifinala 2
Finala mare (locurile 1-2): 13 iulie, ora 22.00, Rio de Janeiro: învingătoare semifinala 1 – învingătoare semifinala 2.
În România, partidele vor putea fi urmărite pe "micul ecran", pe TVR 1, TVR 2 şi TVR HD.
Publicat de Dan Teodorescu la 08:09 Niciun comentariu:
Alin Petrache, preşedintele Federaţiei Române de Rugby, a fost ales, joi, în funcția de preşedinte al Comitetului Olimpic şi Sportiv Român (COSR), din primul tur de scrutin la alegerile desfăşurate cu prilejul Adunării Generale a forului olimpic naţional.
Alin Petrache a obținut 143 de voturi, din 202 valabile, în timp ce Octavian Bellu a primit 33 de voturi, iar Elisabeta Lipă 21.
Alin Petrache, care va avea un mandat pe o perioadă de doi ani, îl înlocuieşte pe Octavian Morariu, aflat la conducerea COSR din 2004.
Alin Petrache este născut pe 29 octombrie 1976 la Bucureşti. A fost căpitan al naţionalei de rugby a României. Între 2005 şi 2008 a fost secretar general adjunct la Comitetul Olimpic Sportiv Român. Între 2009 şi 2012 a fost preşedintele Federaţiei Române de Rugby. În perioada mai 2012 - ianuarie 2013 a fost vicepreşedinte al Autorităţii Naţionale pentru Sport şi Tineret. Este deputat PSD. (Surse: Agerpres şi Prosport).
Sportivii sibieni, parcurs de succes de la popice la bowling
Sursa foto: Bowling M.Ciuc
Pe moderna arenă cu 8 piste din Miercurea Ciuc a avut loc recent prima ediţie a “Cupei Harghita” la bowling cu participarea lansatorilor din judeţele Harghita, Mureş şi Sibiu. Echipele au fost formate din patru jucători, iar echipa judeţului Sibiu, revelaţia competiţiei, a fost condusă de managerul Vasile Nartea şi a avut în componenţa ei pe Liviu Mailat, Radu Bordeianu, Nicolae Draghiţă şi Ioan Bunea.
La finalul turneului, clasamentele au fost următoarele:
1. Mailat Liviu (Sibiu) - 1116 p.d;
2. Bene Lajos (Harghita) - 1058 p.d;
3. Bordeianu Radu (Sibiu) - 1025 p.d;
4. Hatoş Aron (Harghita) - 984 p.d;
5. Draghiţă Nicolae (Sibiu) - 977 p.d;
6. Bunea Ioan (Sibiu) - 917 p.d.
1. Sibiu - 4035 p.d.;
2. Harghita - 3760 p.d.;
3. Mureş - 3315 p.d.
De remarcat că sportivii sibieni evoluează şi în Campionatul Judeţean de popice, unde sunt 11 echipe participante, iar o parte dintre ei, la arena CFR Iaşi, pe 14 iunie, vor concura şi în finala Cupei României la popice pentru veterani (seniori +50). Aşadar, pentru sportivii sibieni, între popice şi bowling nu a fost decât un pas !
Publicat de Dan Teodorescu la 12:32 Niciun comentariu:
Remiza promovării: CSMS Iaşi revine în Liga I de fotbal !
Miercuri, 28 mai, în etapa a 8-a din turneul play-off al Ligii a II-a de fotbal, pe stadionul Emil Alexandrescu din Dealul Copoului s-a disputat meciul CSMS Iaşi – FC Clinceni 1-1 (1-1). După acest rezultat de egalitate, CSMS Iaşi este virtual promovată în Liga I.
Golurile disputei de la Iaşi au fost reuşite de Florin Plămadă (min. 25), respectiv Vlad Rusu (min. 21).
Au mai ratat ocazii de gol la ambele porţi Herghelegiu (min. 26), respectiv Tătar (min. 37), Kone (min. 74), Pătraşcu (min. 77).
Sub conducerea brigăzii de arbitrii Sebastian Colţescu (Craiova) - Ovidiu Artene (Vaslui) şi Vladimir Urzică (Piatra Neamţ) au evoluat echipele:
- CSMS Iaşi: A. Bălan - Radovic, Ov. Mihalache, Fl. Plămadă, Vladu - Olah (căpitan), Al. Creţu – Bosoi (Onofraş ’78), Liviu Mihai (Călugăru ’83), Herghelegiu - L. Dobre (M. Dedu ’57). Antrenor: Marius Lăcătuş.
- FC Clinceni: C. Lungu - St. Stancu, I. Prodan (Cr. Puşcaş ’79), Viţelaru, Al. David – Kone (Marciuc ’79), Olariu, B. Pătraşcu (căpitan), I. Roşu - D. Tătar, Vlad Rusu (Arman Karamyan ’68). Antrenor Florentin Rădulescu.
Play-off (locurile 1-6):
- SC Bacău - CSM Unirea Slobozia 0-1 (0-1)
A marcat: Soare (‘5).
- ACS Berceni - Rapid Bucureşti 2-2 (1-1)
Au marcat: Al Stan (’43), Viorel Ştefan (’52), respectiv Al. Coman (’28), Daniel Niculae (’73).
Clasamentul la zi al turneului play-off se prezintă astfel:
1. CSMS Iaşi 18 10 4 4 30-15 34 (+7)
2. Rapid Bucureşti 18 9 6 3 23-15 33 (+6)
3. Unirea Slobozia 18 10 2 6 21-17 32 (+5)
4. FC Clinceni 18 8 4 6 26-21 28 (+1)
5. ACS Berceni 18 3 5 10 21-35 14 (-13)
6. SC Bacău 18 2 3 13 14-32 9 (-18)
Sâmbătă, 31 mai, în runda cu nr. 9 se vor juca partidele ACS Berceni - SC Bacău (ora 11:00), FC Clinceni - CSM Unirea Slobozia (ora 11:00) şi Rapid Bucureşti – CSMS Iaşi (ora 16:00, în direct pe TVR 1). Echipele din Slobozia, Berceni şi Bacău nu au licenţă de promovare în Liga I, iar Rapidului i s-a respins cererea de licenţiere. Dacă va promova şi ea în Liga I, se pare că FC Clinceni se va muta la Piteşti !
- Play-out (locurile 7-12): Dunărea Galaţi - Unirea Tărlungeni 1-0 (1-0), FC Farul Constanţa - Rapid CFR Suceava 4-1 (2-0) şi Gloria Buzău - CF Brăila 0-2 (0-1).
Tot miercuri, tot în etapa a 8-a, dar în Seria a II-a din Liga a II-a de fotbal s-au disputat partidele:
- Play-off: FC Olt Slatina - Gloria Bistriţa 0-3 (0-1), CS Universitatea Craiova - ASA Târgu Mureş 2-0 (1-0), CSM Râmnicu Vâlcea - CS Metalul Reşiţa 1-1 (0-0).
- Play-out: FC Olimpia Satu Mare - FC Bihor Oradea 3-0 (1-0), CS Minerul Motru - FC UTA Arad 3-0 (meci neprogramat), iar CS Mioveni a stat deoarece FC Universitatea Craiova s-a retras din campionat.
* În Liga a III-a: Miroslava pierde, Paşcaniul face remiză în deplasare!
Etapa a 8-a din Liga a III-a de fotbal a programat marţi următoarele partide în Seria I:
Turneul Play-Off:
- Bucovina Pojorâta - FCM Dorohoi 1-3 (0-0)
Au marcat: Botezatu (‘77), respectiv Grumezescu (‘48), Halip (‘62), Bordeianu (‘74).
- Petrotub Roman - Ştiinţa Miroslava 3-0 (1-0)
Au marcat: V. Popa (‘23), Harbuzaru (‘71), I. Enache (‘90+4).
- Cetatea Târgu Neamţ - Kosarom Paşcani 2-2 (1-0)
Au marcat: Pavel (‘32), Dutciuc (‘48), respectiv Toader (‘51), Azanărioaiei (‘76).
La zi, clasamentul în turneul play-off arată astfel:
1. FCM Dorohoi 18 9 7 2 32-14 34 (+7)
2. Petrotub Roman 18 9 5 4 31-19 32 (+5)
3. Ştiinţa Miroslava 18 7 2 9 25-28 23 (-4)
4. Cetatea Tg. Neamţ 18 6 4 8 17-25 22 (-5)
5. Kosarom Paşcani 18 4 9 5 19-19 21 (-6)
6. Bucovina Pojorâta 18 3 5 10 13-32 14 (-10)
Vineri, 30 mai, de la ora 18:00, etapa a 9-a (penultima a sezonului) programează partidele: Cetatea Târgu Neamţ - Bucovina Pojorâta, Kosarom Paşcani - SCM Petrotub Roman, Ştiinţa Miroslava - FCM Dorohoi.
Turneul Play-Out:
- CSM Moineşti - Sporting Suceava 5-0 (2-0)
Au marcat: Chelariu (‘6), Berbece (‘27, ‘65), Corman (‘51, ‘54).
- Bucovina Rădăuţi - Aerostar Bacău 0-2 (0-1)
Au marcat: Zaremba (‘14 - autogol), Furtună (‘61).
A stat Ceahlăul II Piatra Neamţ.
Liga I de futsal a ajuns în faza finală
Liga I de futsal din România a programat recent semifinalele din cadrul turneului play-off, care s-au încheiat cu următoarele rezultate:
- Etapa I: Spicom Sfântu Gheorghe - Autobergamo Fiat Deva 2-8 şi Futsal Klub Odorheiu Secuiesc - CS City'us Târgu Mureş 4-10;
- Etapa a II-a: CS City'us Târgu Mures - Futsal Klub Odorheiu Secuiesc 8-3 şi Autobergamo Fiat Deva - Spicom Sfântu Gheorghe 8-1.
Prima manşă a finalei Ligii I de futsal este programată în Sala Sporturilor din Târgu Mureş, în ziua de luni, 2 iunie, de la ora 17:45, cele două combatante fiind CS City'us Târgu Mureş şi Autobergamo Fiat Deva. Manşa a doua va avea loc pe 9 iunie, la Deva şi dacă va mai fi cazul meciul cu nr. 3 se va juca tot la Deva, confruntarea fiind programată după sistemul “2 din 3”.
CSMS Iaşi a fost eliminată în sferturile de finală de către multipla campioană CS City’us Tg. Mureş şi s-a clasat finalmente pe locul 7.
Pentru locurile 3-4 (finala mică), pe 9 iunie este programat jocul Futsal Klub Odorheiu Secuiesc - Spicom Sfântu Gheorghe.
În Cupa României la futsal, în semifinale am consemnat următoarele rezultate:
- Tur: CS City'us Târgu Mureş - CS United Galaţi 6-3 şi Futsal Klub Odorheiu Secuiesc - Spicom Sfântu Gheorghe 5-6.
- Retur: CS United Galaţi - CS City'us Târgu Mureş 4-6 şi Spicom Sfântu Gheorghe - Futsal Klub Odorheiu Secuiesc 9-1.
În finala Cupei României, pe 16 iunie, se va juca meciul CS City'us Târgu Mureş - Spicom Sfântu Gheorghe.
Aşadar, actuala campioană naţională şi deţinătoarea trofeului în Cupa României, CS City'us Târgu Mureş, luptă şi în acest sezon pe ambele fronturi, în finala Ligii I şi în finala Cupei României la futsal.
Din Liga I a retrogradat în cel de-al doilea eşalon valoric echipa CFF Clujana Cluj, iar Smart Ionescu Bucureşti s-a retras din competiţie la începutul sezonului.
* Fotbaliştii ieşeni vor evolua în Brazilia
Să mai menţionăm că, în cadrul Cupei Prieteniei la minifotbal, competiţie organizată de Bergenbier, finala va avea loc pe celebra plajă de la Copacabana (Brazilia), în ziua de 3 iunie 2014. Cele două finaliste sunt “Magic” Iaşi şi “Brazilienii” Cluj, echipa moldavă fiind condusă de managerul Dan-Ştefan “Mops” Cojocaru. Delegaţia ieşeană va sta în Brazilia în perioada 1-6 iunie, într-un hotel de patru stele situat la Rio de Janeiro, lângă celebra plajă Copacabana şi va vizita şi câteva stadioane care vor găzdui meciurile din acest an ale Cupei Mondiale de fotbal.
Din lotul ieşean fac parte şi câţiva jucători care au evoluat la echipa de futsal CSMS Iaşi în perioada anterioară, ei fiind Ştefan Tudorache (care este acum delegatul grupării de fotbal în sală din Copou), Ciprian Brighiu şi Ciprian Bucovanu. Din lotul ieşean mai fac parte jucătorii Cornel Matcabojă (portar), Sorin Marin, Bogdan Chiper, Tiberiu Beceru, Ionuţ Dumitraşcu şi Ionuţ Ştirbets, antrenorii formaţiei fiind Adi Cotan şi Daniel Cantea.
Înainte de plecarea în Brazilia, Ştefan Tudorache ne-a declarat: “Vrem să ne bucurăm de această deplasare în Brazilia, în ţara care va găzdui actuala Cupă Mondială de fotbal. Cred că este o ocazie unică pentru noi, cei trecuţi de 20 sau chiar 30 ani, de a vizita Brazilia şi a juca fotbal pe celebra plajă de la Copacabana !”.
Publicat de Dan Teodorescu la 14:24 Niciun comentariu:
Boxul feminin de nivel european se mută la Bucureşti !
Surse foto: FRB şi EUBC
În perioada 31 mai-7 iunie 2014, la Bucureşti vor avea loc Campionatele Europene de box feminin, iar România va participa cu 10 sportive la această competiţie, sub conducerea antrenorului coordonator Adrian Lăcătuş.
Lotul de box al României va fi alcătuit din pugilistele Steluţa Duţă (categoria 48 kg), Melinda Pantiş (51 kg), Claudia Nechita (54 kg), Lăcrămioara Perijoc (57 kg), Ioana Mera (60 kg), Simona Sitar (64 kg), Ana Pătraşcu (69 kg), Florina Radu (75 kg), Ancuţa Atomei (81 kg) şi Luminiţa Turcin (+81 kg). Antrenorul coordonator Adrian Lăcătuş este ajutat de Constantin Gălbenuşe, Dumitru Feraru şi Mihaela Lăcătuş, soţia antrenorului coordonator, care luni a născut un băieţel de 3 kg şi 400 grame, al doilea copil al familiei după micuţa Sara (6 ani).
''Obiectivul asumat în faţa Biroului federal şi al MTS de către mine a fost un aur, un argint şi un bronz. Dar, obiectivul asumat în faţa dumneavoastră este mai mult decât atât. Vrem din tot sufletul să obţinem mai mult, fiind la noi acasă. Să demonstrăm oamenilor din România că nu întâmplător aceste fete au ales acest sport. Una dintre fete a părăsit lotul săptămâna trecută, un caz de indisciplină, dar lotul în această formulă e tot ce avem mai bun în România la aceste categorii. Fiecare dintre fete are şanse la medalii, am discutat noi între noi şi au înţeles că numai de ele depinde. Dacă ne gândim de multe ori la sorţi, la adversari, la arbitraj, asta nu e treaba noastră. Dacă ele se dăruiesc în ring, cu siguranţă fiecare poate ajunge la medalii'', a spus Adrian Lăcătuş la recenta conferinţă de presă de la Hotelul Sport din Capitală, declaraţia fiind menţionată de Agerpres.
Cele mai mari şanse la medalii le au în acest an Steluţa Duţă (dublă campioană europeană în 2006 şi 2007 şi vicecampioană mondială), Luminiţa Turcin (campioană europeană în 2009), Ioana Mera (campioană europeană de junioare), Melindei Pantiş şi Lăcrămioara Perijoc.
Prima gală găzduită de Sala Polivalentă din Capitală va avea loc sâmbătă, 31 mai, de la ora 15.00, iar gala finală este programată pe 7 iunie, de la ora 14.00. Vor fi prezente la Bucureşti 172 pugiliste din 31 ţări europene, la această ediţie cu nr. 9 a Campionatelor Europene feminine de box. Naţiunile participante sunt Armenia, Azerbaijan, Anglia, Belarus, Bulgaria, Cehia, Croaţia, Danemarca, Elveţia, Finlanda, Franţa, Germania, Grecia, Ungaria, Irlanda, Israel, Italia, Lituania, Rep. Moldova, Norvegia, Olanda, Polonia, România, Rusia, Serbia, Slovacia, Slovenia, Spania, Suedia, Turcia, Ucraina.
Ieşeanul Bogdan Apostol va debuta la turneul de la Roland Garros !
Tenismenul ieşean Bogdan Apostol (18 ani), legitimat în prezent la CSM Paşcani a evoluat în aceste zile la turneul ITF de 15.000 dolari de la Bacău, acolo unde a pierdut în primul tur, atât la simplu cât şi la dublu, după următoarele rezultate:
- Simplu: Bogdan Apostol – Vasile Antonescu 3-6, 3-6;
- Dublu: Bogdan Apostol / Andrei Apostol – Ilie-Aurelian Giurgiu / Mircea-Alexandru Jecan 6-3, 5-7 (4-10).
După ce s-a „eliberat” de la turneul băcăuan, Bogdan Apostol (care şi-a mai revenit după accidentarea suportată la recentele Campionate Naţionale U 18 de la Bucureşti) va lua drumul Franţei, deoarece s-a calificat direct pe tabloul principal la turneul de Grand Slam de la Roland Garros, la juniori, în premieră pentru un tenismen ieşean. În clasamentul mondial ITF al juniorilor, Bogdan Apostol ocupă în prezent locul 54, după ce a ocupat chiar locul 48 pe 12 mai 2014, dar a căzut şase locuri în două săptămâni deoarece nu a putut participa la nişte turnee unde avea de apărat puncte.
Turneul de juniori de la Roland Garros, programat în perioada 1-7 iunie 2014, reprezintă un pas uriaş în carieră pentru ieşeanul Bogdan Apostol şi să sperăm că el va păşi în dreptul în această competiţie supremă. De-a lungul anilor, mulţi tenismeni de top mondial s-au impus în turneul juniorilor de la Roland Garros, precum Ken Rosewall, Roy Emerson, John Newcombe, Cliff Richey, John McEnroe, Ivan Lendl, Henri Leconte, Mats Wilander, Stefan Edberg, Fabrice Santoro, ANDREI PAVEL (în 1992), Giullermo Coria, Paul-Henri Mathieu, Richard Gasque, Stanislas Wawrinka, Gaël Monfils, Marin Cilic şi mulţi alţii.
În 2014, pe tabloul de „64” al turneului juniori de la Roland Garros, din Franţa, un număr de 46 tenismeni au intrat direct pe tabloul principal al probei de simplu, iar pe poziţia 41 se află şi ieşeanul Bogdan Apostol. Tot pe tabloul principal, pe poziţia 36 se află şi românul Nicolae Frunză (16 ani, partenerul de dublu al lui Bogdan Apostol), locul 48 în clasamentul mondial ITF în acest moment, la juniori.
În competiţia junioarelor, România are trei reprezentante pe tabloul principal al probei de simplu, ele fiind Ioana Loredana Roşca (locul 18), Ioana Ducu (28) şi Jaqueline Adina Cristian (41). Tuturor, mult succes la Roland Garros, cu menţiunea că după turneul de Grand Slam din Franţa, pentru ieşeanul Bogdan Apostol ar putea urma turneul juniorilor de la Wimbledon, Campionatele Europene de juniori cu echipa României (U 18), dar şi turneul ITF al seniorilor de la arenele CFR Iaşi, din perioada 9-17 august 2014, Trofeul Municipiului Iaşi având premii totale de 15.000 dolari. Tot la arenele de tenis CFR Iaşi, în perioada 5-13 iulie 2014 se va disputa competiţia feminină din cadrul Trofeului Municipiului Iaşi, cu premii totale de 10.000 dolari.
CSŞ Anghel Saligny Iaşi se mută pe malurile Begăi !
În perioada 29 mai-1 iunie 2014, Sala Clubului Sportiv Şcolar Bega din Timişoara va găzdui Campionatul Naţional Şcolar la gimnastică ritmică. Competiţia de pe malurile Begăi este
deschisă pentru toate categoriile de vârstă, de la mica gimnastă, până la senioare. Concursul va reuni la start peste 150 de sportive, cele mai bune gimnaste fiind din Baia Mare, Bistriţa, Constanţa, Iaşi, Târgu Mureş, Oradea, Reşiţa şi Timişoara.
Delegaţia Clubului Sportiv Şcolar de Gimnastică "Anghel Saligny" din Iaşi va participa la Finala Campionatului Naţional Şcolar de Gimnastică Ritmică de la Timişoara, cu următoarele efective:
- Categoria Mica Gimnastă:
Vestale Emma
Dracsanu Crina
Spitelnicu Catalina
Vornicu Catalina
Parasca Laura
- Categoria a IV-a:
Strainu Cristiana
Turlui Delia
Anitei Laura
Cosarca Iustina
- Categoria a III-a:
Brighenti Roxana
Moisa Daria
Sufaru Madalina.
Antrenorii grupării ieşene sunt profesorii Cătălina Radu, Oana Cozma şi Constantin Radu.
”Am avut un început de an bun, cu realizări pe plan intern şi internaţional. Chiar dacă drumul spre Timişoara este lung şi destul de obositor, cred că tinerele gimnaste de la CSŞ Anghel Saligny Iaşi vor cuceri pe malurile Begăi alte medalii pe plan naţional, într-o competiţie selectă, cu multe sportive de valoare !”, ne-a declarat astăzi, 27 mai, înainte de plecarea spre vestul ţării antrenorul coordonator Constantin Radu.
Publicat de Dan Teodorescu la 17:32 Niciun comentariu:
În Elveţia, România a învins Albania într-un meci ...
Contestaţii mai puţin morale la Campionatele Naţio...
Derby fotbalistic cu patru goluri în Giuleşti: Rap...
Medicinistul ieşean Matei Lupaşcu, locul 2 la Cros...
Eveniment caritabil ieşean organizat de Asociaţia ...
Karateka de la CS Enpi Iaşi au luat cu asalt „Euro...
Ieşeanul Eduard Mattes expune caricatură la Festiv...
Clubul de Dans Sportiv Nikons Iaşi, invitat la eve...
Programul Cupei Mondiale de fotbal din Brazilia-20...
Alin Petrache a fost ales preşedinte al Comitetulu...
Sportivii sibieni, parcurs de succes de la popice ...
Remiza promovării: CSMS Iaşi revine în Liga I de f...
Boxul feminin de nivel european se mută la Bucureş...
Ieşeanul Bogdan Apostol va debuta la turneul de la...
CSŞ Anghel Saligny Iaşi se mută pe malurile Begăi ...
Fotbal în Dealul Copoului: Promovăm împreună !
Blestemul aurului !
Municipiul Iaşi şi-a desemnat câştigătorii Crosulu...
Rezultate remarcabile la nivel internaţional pentr...
Turneu în Austria pentru popicarii veterani de la ...
Moldova preia ştafeta de la Ardeal ! Pe 23 mai, la...
Primele lansări la Campionatele Mondiale de popice...
„Sala Vivaldi”, gazda festivităţii de premiere a t...
Axel Bachmann şi Rareş Plugaru, învingători la „Ia...
Actualitatea sportivă ieşeană: Victorii categorică...
La C.M. de popice de la Brno: Se trage cortina la ...
Regrupare în fruntea ierarhiei profesioniştilor la...
Fără goluri în marele derby de la Ploieşti
Actualitatea sportivă ieşeană: O nouă victorie pen...
Victorie ieşeană pe stadionul „Aerostar” din Bacău...
Oţelul Galaţi şi “U” Cluj, paşi mari către salvare...
Actualitatea sportivă ieşeană: Baschetbaliştii de ...
La Iaşi Open 2014: Moldoveanul Dmitry Svetushkin i...
Rezultate modeste pentru popicarii români în probe...
Doar gazdele au succes în Liga I de fotbal
Baschetbaliştii de la Poli CSŞ Unirea Iaşi debutea...
România, doar locul 11 la “Mondialul” de popice ju...
Paraguayanul Axel Bachmann şi ieşeanul Rareş Pluga...
Românul Claudiu Boantă, unul dintre cei mai buni p...
FC Sevilla câştigă marele trofeul în Europa League...
Doar patru şahişti cu maximum de puncte la Iaşi Op...
Germania – record mondial la Campionatul Mondial d...
Irina Bulmaga, la prima înfrângere la „Iaşi Open 2...
Radu Balaban, medalie de bronz la Cupa Mondială de...
Brazilianul Alexandr Fier se impune în turneul bli...
Italianul Piovaccari pleacă de la Steaua cu un car...
Opt medalii pentru CS ENPI Iaşi la „Naţionalele” d...
Lansatorul Radu Gabriel Balaban, pe locul 3 în cal...
S-au lansat primele bile la Cupa Mondială de popic...
Petrolul salvează Viitorul lui Hagi, iar FC Vaslui...
Sorin Miron, aur european pentru Taekwon-Do ITF ie...
CSŞ Anghel Saligny Iaşi, opt medalii la turneul „F...
S-au stabilit câştigătorii de la turneul „România ...
Jucătorii de futsal de la CSMS Iaşi au intrat prea...
CSŞ Anghel Saligny, o nouă medalie de bronz pe ech...
Deschidere oficială la turneul internaţional de şa...
Primele şase medalii la Ploieşti pentru gimnastele...
“Vrem capul lui Moţoc”, un slogan fără efect la ar...
Într-un derby ieşean, UMF bate UAIC la turneul fin...
Victorie ieşeană la Berceni în Liga a II-a de fotb...
Fără goluri pe stadionul de fotbal din Paşcani
UMF “Grigore T. Popa” Iaşi, în luptă pentru trofeu...
Universitatea Politehnica Bucureşti e noua campio...
Dacă nu la fotbal, măcar la baschet !
CS Enpi Iaşi, în competiţie la Izvorani şi cu gând...
Steaua Bucureşti, campioană pe “Cluj Arena” !
CS City’us Tg. Mureş-CSMS Iaşi, al doilea act din ...
Conferinţă de presă cu ocazia turneului internaţio...
Fără goluri sub Pietricica !
Ieşeanul Liviu Ruxandari înscrie împotriva Turciei...
Gimnastele ieşene de la CSŞ Anghel Saligny au prin...
Remiză echitabilă în Dealul Copoului: CSMS Iaşi-Ra...
Ieşeanul Bogdan Apostol, pe locul 49 în clasamentu...
Mare derby în Dealul Copoului: CSMS Iaşi-Rapid Buc...
Ieşenii Cătălin Samson şi Corina Samson s-au bronz...
Un “3-0” urât în Ghencea, fără spectatori !
Începe turneul internaţional de şah “IAŞI OPEN 201...
La un pas de o mare victorie !
România participă cu multă încredere la Campionate...
Universitatea Cluj şi SC Ştiinţa Miroslava Iaşi au...
Handbaliştii ieşeni câştigă în deplasare
Dinamo pierde surprinzător sub Tâmpa !
Ieşeanul Bogdan Ionuţ Apostol, dublu câştigător la...
Clubul de Dans Sportiv Nikons Iaşi s-a mutat în Pa...
Cinci seturi spectaculoase în marele derby SC Ştii...
Bogdan Apostol, în finala probei de simplu a turne...
SC Ştiinţa Miroslava Iaşi şi „U” Cluj, la primele ...
CSMS Iaşi, victorie mare la Clinceni !
Bogdan Apostol, în semifinale la turneul ITF de la...
SC Ştiinţa Miroslava Iaşi începe lupta pentru prom...
FC Sevilla şi Benfica Lisabona, finaliste în Europ...
Cinci medalii la nivel naţional pentru popicarii n...
Real Madrid-Atletico Madrid, în finala Ligii Campi...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM